কোরবানির মূল বিষয় ছিল উদ্দেশ্যের বিশুদ্ধতা। নিজের সম্পদের কিছু অংশ আল্লাহর সন্তুষ্টির জন্য আল্লাহর পথে বিলিয়ে দেওয়ার উদ্দেশ্যে পশু জবাই করা হলো কোরবানি। কোরবানির পশুগুলোর গোশত বা রক্ত কোনোটিই আল্লাহর কাছে পৌঁছায় না, বরং পৌঁছায় আমাদের তাকওয়া। আল্লাহর অসন্তুষ্টি ও শাস্তি থেকে আত্মরক্ষার জন্য এবং আল্লাহর সন্তুষ্টি অর্জনের জন্য আল্লাহর রাস্তায় নিজের আবেগ কোরবানি দেওয়াই কোরবানি। সৃষ্টিকর্তা মানুষের মনের আগ্রহ ও আবেগই দেখেন এবং তার ওপরই পুরস্কার দেন। কোরবানির গোশত কে কতটুকু খেয়েছে সেটা বড় কথা নয়। আসল কথা হলো মনের কোরবানি। আল্লাহর প্রতি মানুষের আনুগত্যই এখানে বিবেচ্য বিষয়।